Roland TB-303

רולנד TB-303 (באנגלית: Roland TB-303 Bass Line), ידוע גם בשם 303, הוא סינתיסייזר בס שיצא על ידי Roland Corporation בשנת 1981. תוכנן לדמות גיטרות בס, נחל כישלון מסחרי וייצורו הופסק ב-1984, אך יחידות יד שנייה זולות אומצו על ידי מוזיקאים אלקטרוניים, והסאונד ה"מצפצף" שלו הפך לבסיס של ז'אנרים של מוזיקת דאנס אלקטרונית כמו אסיד האוס, שיקגו האוס וטכנו. מאז נוצרו מספר רב של חיקויים ואמולטורים שלו. ה-TB-303 ‏(Transistor Bass) עוצב על ידי המהנדס היפני טאדאו קיקומוטו שעיצב גם את מכונת התופים Roland TR-909. המכשיר שווק כ"מכונת בס ממוחשבת" שתחליף את גיטרת הבס, ונועד לשימוש לליווי גיטריסטים המתאמנים לבדם בבית, אבל לפי מגזין פורבס, הוא ייצר צליל "שמזכיר יותר נבל פה פסיכדלי מאשר כלי מיתר". ל-TB-303 יש מתנד יחיד, שמייצר רק שני סוגי גלים: או גל מסור "מזמזם" או גל מרובע שנשמע "חלול". הגל מוזן לתוך מסנן 24dB, מסנן מעביר תדרים נמוכים, שמנוהל על ידי מייצר מעטפת הצליל. המשתמשים מתכנתים צלילים ומעברים ביניהם באמצעות סיקוונסר בסיסי. הצליל הלא מציאותי של ה-TB-303 הפך אותו ללא פופולרי בקרב קהל היעד שלו, אלו שרצו להשתמש בו כתחליף לגיטרת בס. ייצורו הופסק ב-1984, ורולנד מכרו את שארית היחידות בזול. בסך הכל, יוצרו 10,000 יחידות. השיר הראשון בו נעשה שימוש ב-TB-303 והצליח במצעד הסינגלים הבריטי היה "Rip It Up"‏ (1983), של להקת האינדי הסקוטית "Orange Juice"‏. אלבומו של צ'רנג'יט סינג, טכנאי בתעשיית הפסקולים של בוליווד, "Synthesizing: Ten Ragas to a Disco Beat" משנת 1982, המשלב ראגות הודיות עם דיסקו, כלל שימוש ב-TB-303 בצורה בולטת, וסינג היה אחד המוזיקאים המוקדמים ביותר שהשתמשו בו בצורה מסחרית, אך התקליט היה כישלון מסחרי בהודו, נשכח, ונתגלה מחדש רק ב-2010. ההרכב "Phuture" בשיקגו קנו TB-303 בזול והחלו לערוך ניסויים במניפולציה של הסינתיסייזר תוך כדי שהוא מנגן, וכך יצרו "סאונד צפצופי, מהדהד ונוזלי" ייחודי. סאונד זה הפך לבסיס של "Acid Tracks", שיצא ב-1987 ויצר את ז'אנר האסיד. אסיד, עם ה-TB-303 כסאונד עיקרי, הפך לפופולרי ברחבי העולם, במיוחד כחלק מתרבות הרייב המתפתחת של בריטניה הידועה בתקופת "הקיץ השני של האהבה". בסוף שנות ה-80 ותחילת שנות ה-90, עם הופעתם של סגנונות אסיד חדשים, נעשה לעיתים קרובות דיסטורשן של ה-TB-303 שהפיק צליל קשוח יותר, כמו ב-"Acperience" של Hardfloor משנת 1992. בשנת 1995 ה-TB-303 הופיע באופן בולט בלהיטים "Higher State of Consciousness" של ג'וש ווינק וב"Da Funk" של דאפט פאנק. בשנת 2011, הגארדיאן כינה את יציאתו של ה-TB-303 לאחד מ-50 אירועי המפתח בהיסטוריה של מוזיקת הדאנס. הפופולריות של אסיד האוס גרמה לעלייה דרמטית במחיר של 303 יחידות משומשות. החל משנת 2014, יחידות נמכרו ביותר מ-1,000 פאונד. ה-TB-303 שימש השראה למספר רב של אמולציות תוכנה וחיקויים, כמו ה-TD-3 של Behringer, שיצא ב-2019. בשנת 2014, רולנד הוציאה את ה-TB-3 Touch Bassline, עם ממשק משטח מגע וחיבורי MIDI ו- USB. בשנת 2017, רולנד הוציאה את ה-TB-03, דגם ממוזער הכולל תצוגת LED ואפקטים של השהייה ואוברדרייב. מדיה וקבצים בנושא Roland TB-303 בוויקישיתוף Hsieh, Christine. "Electronic Musician: Tadao Kikumoto". Emusician.com. נבדק ב-2010-10-02. Gordon Reid, The History Of Roland: Part 2, Sound on Sound, ‏דצמבר 2004 Jasper Hamill, The world's most famous electronic instrument is back. Will anyone buy the reissued TB-303?, פורבס, ‏2014-03-29 Roland U.S, TB-303 Acid Flashback - Roland U.S. Blog, Roland U.S., ‏2013-03-28 (באנגלית אמריקאית) "The History Of Roland: Part 2 |". www.soundonsound.com (באנגלית בריטית). נבדק ב-2018-03-26. Richard Vine, Tadao Kikumoto invents the Roland TB-303, the Guardian, ‏2011-06-14 (באנגלית) "Buzzcocks: Boredom / Orange Juice: Rip It Up - Seconds". Stylus Magazine. 2015-06-10. אורכב מ-המקור ב-2011-06-04. נבדק ב-2018-03-26. אבי לבקוביץ, טרום אסיד, באתר סוכן תרבות, ‏2010-04-30 Stuart Aitken (10 במאי 2011). "Charanjit Singh on how he invented acid house ... by mistake". The Guardian. {{cite web}}: (עזרה) Church, Terry (9 פבר' 2010). "Black History Month: Jesse Saunders and house music". Beatortal.com. אורכב מ-המקור ב-12 בפברואר 2010. נבדק ב-16 באוקטובר 2011. {{cite web}}: (עזרה) "30 Years of Acid". Attack Magazine. "The 13 most iconic TB-303 basslines of all time". Mixdown Magazine (בAustralian English). 2021-03-03. נבדק ב-2021-09-25. Reidy, Tess (2014-02-15). "Retro electronics still popular – but why not just use modern software?". The Guardian (באנגלית). נבדק ב-2018-03-26. Warwick, Oli (8 באפריל 2017). "Attack of the clones: Is Behringer's Minimoog a synth replica too far?". Fact (באנגלית אמריקאית). נבדק ב-30 בנובמבר 2018. {{cite news}}: (עזרה) "Behringer unveils a Roland TB-303 clone". Engadget (באנגלית אמריקאית). 8 בנובמבר 2019. נבדק ב-2022-01-03. {{cite web}}: (עזרה) "Roland TB3 Touch Bassline". www.soundonsound.com. נבדק ב-2022-01-03. Bruce Aisher (2017-03-14). "Roland TB-03 Bass Line review". MusicRadar (באנגלית). נבדק ב-2022-01-03.